ജബൽ ജൈസ്

ഒമാനിലെ മുസന്ദം ഗവർണറേറ്റിലെയും ഐക്യ അറബ് എമിറേറ്റ്സിലെ റാസ്- അൽ ഖൈമയിലെയും വടക്കുപടിഞ്ഞാറൻ ഹജർ പർവതനിരകളിലെ ഒരു പർവതമാണ് ജബൽ ജൈസ് (അറബിക്: جبل جيس, ഉച്ചാരണം: ജബൽ ജയ്‌സ്). ഇതിന്റെ കൊടുമുടിയുടെ ഉയരം 1,934 മീറ്റർ (6,345 അടി) ആണ്.കൊടുമുടി ഒമാൻ ഭാഗത്താണ് സ്ഥിതി ചെയ്യുന്നത്. എങ്കിലും, ഈ കൊടുമുടിയുടെ പടിഞ്ഞാറ് ഭാഗത്ത് ഉള്ള ഒരു ഉയർന്ന സ്ഥലം 1,892 മീറ്റർ (6,207 അടി) ഉയരമുള്ളതായതിനാൽ, അത് ഐക്യ അറബ് എമിറേറ്റ്സിലെ ഏറ്റവും ഉയർന്ന സ്ഥാനമായി കണക്കാക്കപ്പെടുന്നു. കൊടുമുടി ഒമാൻ ഭാഗത്തായതിനാൽ, ജബൽ അർ റഹ്‌റഹ് (ഉയരം 1,892 മീറ്റർ) ഐക്യ അറബ് എമിറേറ്റ്സിലെ ഏറ്റവും ഉയർന്ന പർവതമായി കണക്കാക്കപ്പെടുന്നു.

 അടിസ്ഥാന സൗകര്യങ്ങൾ 
ഒമാൻ ഭാഗത്ത്‌ ഈ പർവതം പ്രധാനമായും വികസനമില്ലാത്തതും, വഴികളില്ലാത്തതും, ഏതെങ്കിലും വികസനകേന്ദ്രങ്ങളിൽ നിന്ന് ദൂരെയായുമാണ്‌ സ്ഥിതിചെയ്യുന്നത്. എന്നാൽ, ഐക്യ അറബ് എമിറേറ്റ്സിന്റെ ഭാഗത്ത്‌ കഴിഞ്ഞ വർഷങ്ങളിലായി വ്യാപകമായ വികസനം നടന്നു. ഏകദേശം  ദൈർഘ്യമുള്ള ഒരു റോഡ്‌ പർവതത്തിന്റെ എമിറേറ്റ്സ് ഭാഗത്ത്‌ മുകളിലോട്ടായി വളഞ്ഞ്‌ കയറുന്ന രീതിയിൽ നിർമ്മിച്ചിട്ടുണ്ട്.
റോഡിന്റെ മുകളിലോട്ട്‌ ഭാഗത്ത്‌ വാഹന പാർക്കിംഗ്, ഭക്ഷണ സൗകര്യങ്ങൾ, ശൗചാലയങ്ങൾ, കൂടാതെ കാഴ്ചകൾക്കുള്ള സ്ഥലങ്ങൾ  തുടങ്ങിയവ ഒരുക്കിയിട്ടുണ്ട്. സുരക്ഷാ പരിശോധനാ കേന്ദ്രത്തിനു ശേഷം, റോഡ്‌ കുറച്ച്‌ കിലോമീറ്റർ കൂടി മുന്നോട്ട്‌ നീളുന്നു. ഈ ഭാഗത്ത്‌ ലോകത്തിലെ ഏറ്റവും നീളം കൂടിയ സിപ്പ്-ലൈൻ, ഒരു ഇത്തിസാലാത്ത്  സെൽ ടവർ, കൂടാതെ പരിപാടികൾക്കും വാഹനങ്ങൾ നിറുത്തിയിടാനും  ഉപയോഗിക്കുന്ന വലിയ നിരപ്പായ  പ്രദേശവുമുണ്ട്‌. സിപ്പ്-ലൈൻ പ്രവർത്തന കമ്പനിയുടെ ആവശ്യത്തിനായി ഈ റോഡിന്റെ ഭാഗത്ത്‌ പുതിയ കെട്ടിടങ്ങളും നിർമ്മിക്കപ്പെടുന്നു. ഈ ഭാഗത്തിന്റെ നിർമ്മാണം 2017 അവസാനം പൂർത്തിയാക്കിയെങ്കിലും, 2019 ഡിസംബർ വരെയും ഇത്‌ പൊതുജനങ്ങൾക്ക്‌ (മോട്ടോർ വാഹനങ്ങളിലൂടെ) പ്രവേശനാനുമതി നൽകിയിട്ടില്ല .
തുടർന്ന്‌ ഒരു സ്വകാര്യ ഇഷ്ടിക റോഡ്‌ ഷെയ്ഖ്‌ സൗദ് ബിൻ സഖർ അൽ ഖാസിമിയുടെ കൊട്ടാരത്തിലേക്ക്‌ നീളുന്നു. അത്‌ ഐക്യ അറബ് എമിറേറ്റ്സിന്റെ ഏറ്റവും ഉയർന്ന സ്ഥാനത്തിന്‌ സമീപത്താണ്‌. കൊട്ടാരത്തിന്റെ പരിസര വേലിയ്ക്ക്‌ ശേഷം ചെറിയ ദൂരം കാൽനടയായി കയറിയാൽ കൊടുമുടിയിലെത്താൻ കഴിയും.
ഈ പർവതനിരയുടെ വീതി ഏകദേശം 100 കിലോമീറ്ററും  നീളം 700 കിലോമീറ്ററൂമാണ്. ഇത്‌ ആ പ്രദേശത്തിലെ ഏറ്റവും ഉയർന്ന പർവതനിരയാണ്‌.

 ജബൽ ജൈസ് സിപ്പ്-ലൈൻ 
ലോകത്തിലെ ഏറ്റവും നീളം കൂടിയ സിപ്പ്-ലൈൻ ഈ പർവതത്തിൽ 2018 ഫെബ്രുവരിയിൽ ആരംഭിച്ചു. ഇതിന്റെ ആകെ ദൈർഘ്യം  ആണ്. യാത്രക്കാർക്ക്‌ പരമാവധി  വേഗതയിൽ സഞ്ചരിക്കാൻ കഴിയും.
റോഡ് തുറന്നതിനു പിന്നാലെ, ഇവിടെ ഹോട്ടൽ, കേബിൾ കാർ, പാരഗ്ലൈഡിംഗ് ലാഞ്ച് റാംപ്, ഗോൾഫ് കോഴ്‌സ്, സ്കീ സ്ലോപ്പ് തുടങ്ങിയ സൗകര്യങ്ങൾ നിർമ്മിക്കാൻ പദ്ധതികളുണ്ട്. ഈ പദ്ധതിയുടെ ചെലവ് ഏകദേശം 98 മുതൽ 122 യുഎസ് ഡോളർ വരെ (അഥവാ €89 മുതൽ €111 വരെ) ആയിരിക്കും.

 കാലാവസ്ഥ 
രാജ്യത്തിലെ മറ്റ് ഭാഗങ്ങളുമായി താരതമ്യപ്പെടുത്തുമ്പോൾ, റാസ് അൽ ഖൈമയുടെ താപനില സാധാരണയായി കുറവായിരിക്കും. ശീതകാലത്ത്‌ ഈ പർവതത്തിന്റെ മുകളിലെ ഭാഗങ്ങളിൽ -5 °C വരെ താപനില രേഖപ്പെടുത്തിയിട്ടുണ്ടു. ചില തീരപ്രദേശങ്ങളിലെയും ഉൾനാടൻ ഭാഗങ്ങളിലെയും ആർദ്രതാ നില (humidity level) രാത്രികളിലും പുലർച്ചകളിലും വർധിക്കുന്ന സാഹചര്യം ചിലപ്പോൾ ഉണ്ടാകാറുണ്ട്.
ഈ പർവതത്തിലെ ഏറ്റവും ഉയർന്ന പ്രദേശങ്ങളിലെ താപനില ഐക്യ അറബ് എമിറേറ്റ്സിലെ മറ്റ് ഭാഗങ്ങളേക്കാൾ ഏകദേശം പത്ത് ഡിഗ്രി സെൽഷ്യസ് കുറവായിരിക്കും. എന്നാൽ ജബൽ ഹഫീത്, യിബിർ, യാനസ്, അൽ ഹെബെൻ തുടങ്ങിയ പർവതപ്രദേശങ്ങൾ ഇതിന്‌ അപവാദമാണ്‌.

 മഞ്ഞുവീഴ്ച 
2009 ജനുവരി മാസത്തിൽ ജബൽ ജൈസിൽ മഞ്ഞുവീഴ്ച അനുഭവപ്പെടുകയുണ്ടായി. ഇത്‌ ഐക്യ അറബ് എമിറേറ്റ്സിന്റെ ചരിത്രത്തിൽ മഞ്ഞുവീഴ്ച രേഖപ്പെടുത്തിയ രണ്ടാമത്തെ സംഭവം ആയിരുന്നു. ആദ്യമായി 2004-ൽ മാത്രമാണ്‌ ഇവിടെ മഞ്ഞ്‌ വീണതായി റിപ്പോർട്ട്‌ ചെയ്തിരുന്നത്. എന്നാൽ 2009-ലെ മഞ്ഞുവീഴ്ച അതിനേക്കാൾ കുറവായിരുന്നു.
2017 ഫെബ്രുവരിയിൽ വീണ്ടും ജബൽ ജൈസിൽ മഞ്ഞുവീഴ്ച അനുഭവപ്പെട്ടു. താപനില -5°C വരെ താഴ്ന്നുവെന്നും രേഖകളുണ്ട്‌.
2020 ജനുവരിയിൽ വീണ്ടും മഞ്ഞും ആലിപ്പഴവർഷവും  (hail) ഒരുമിച്ച്‌ പർവതപ്രദേശത്തെ മൂടി, താപനില പൂജ്യത്തിൽ താഴെയായി.

 ചിത്രശാല 

അവലംബം

വർഗ്ഗം:ഐക്യ അറബ് എമിറേറ്റിലെ പർ‍വ്വതങ്ങൾ